Vyf vas oor miljoene se onwettige sigaretteArgieffoto Kol. Leonard Hlathi, woordvoerder van die polisie, het gesê die polisie het Vrydag ŉ wenk ontvang oor ŉ beweerde onwettige transaksie. Die polisie het gaan ondersoek instel en afgekom op vyf vragmotors wat volgelaai was met sigarette. Volgens Hlathi is die vyf vragmotorbestuurders in hegtenis geneem. Twee van die verdagtes is Suid-Afrikaners en die ander drie is van Mosambiek. Die sigarette sou glo na Kaapstad vervoer word. Die vyf verdagtes sal binnekort in die Witbank-landdroshof verskyn.